Α4-0334/95

Ψήφισμα σχετικά με το σχέδιο οδηγίας της Επιτροπής για την τροποποίηση της οδηγίας της Επιτροπής 90/388/ΕΟΚ σχετικά με το πλήρες άνοιγμα των αγορών τηλεπικοινωνιών στον ανταγωνισμό (C(95)1843 - C4-0415/95)

Το Ευρωπαϊκό Κοινοβούλιο,

- έχοντας υπόψη το σχέδιο οδηγίας της Επιτροπής (C(95)1843 - C4-0415/95),

- έχοντας υπόψη το άρθρο 90 της Συνθήκης ΕΚ,

- έχοντας υπόψη τα ψηφίσματά του της 7ης Απριλίου 1995 ((EE C 109 της 1.5.1995, s. 310)) και 19ης Μαΐου 1995 ((EE C 151 της 19.6.1995, σ. 479)) σχετικά με «την Πράσινη Βίβλο για την ελευθέρωση της τηλεπικοινωνιακής υποδομής και των δικτύων καλωδιακής τηλεόρασης»,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (Α4-0334/95),

Α. λαμβάνοντας υπόψη ότι η Επιτροπή με το παρόν σχέδιο οδηγίας δίνει συνέχεια στην «Πράσινη Βίβλο», επί της οποίας το Κοινοβούλιο είχε την ευκαιρία να διατυπώσει μια γενική θετική αξιολόγηση,

Β. λαμβάνοντας υπόψη ότι, σε σχέση με την «Πράσινη Βίβλο», η Επιτροπή δεν περιέλαβε στο σχέδιο οδηγίας της διάφορα στοιχεία των οποίων τη σημασία υπογράμμισε το Κοινοβούλιο, ιδίως όσον αφορά την αναγκαιότητα χρηματοδότησης της καθολικής υπηρεσίας απ' όλους τους φορείς,

Γ. λαμβάνοντας υπόψη ότι το άνοιγμα της ευρωπαϊκής τηλεπικοινωνιακής αγοράς δεν πρέπει να γίνει προς όφελος των επιχειρήσεων τρίτων χωρών παρά μόνο στον βαθμό που οι χώρες αυτές διασφαλίζουν ισοδύναμες δυνατότητες στους ευρωπαίους προμηθευτές,

1. αντιμετωπίζει θετικά το σχέδιο οδηγίας της Επιτροπής τόσο όσον αφορά την αρχή όσο και τους στόχους του[semigr ]

2. υπενθυμίζει ωστόσο ότι η διαδικασία του άρθρου 90(3) της Συνθήκης ΕΚ, για να αιτιολογηθεί ως μέσο αποτροπής κανονιστικών εμποδίων προς παρακώλυση του ανταγωνισμού, δεν στοχεύει στην υποκατάσταση των νομοθετικών μέσων που προβλέπει η Συνθήκη και ιδίως το άρθρο 100Α, για τον καθορισμό κανόνων λειτουργίας ενός οικονομικού τομέα στην Ένωση[semigr ]

3. θεωρεί ειδικότερα ότι οι διατάξεις της προτεινόμενης οδηγίας πρέπει να εφαρμόζονται χωρίς την επιφύλαξη της μελλοντικής κοινοτικής νομοθεσίας σχετικά με την οργάνωση των τηλεπικοινωνιακών δραστηριοτήτων στην Ένωση και ειδικότερα τη δημιουργία μιας ευρωπαϊκής υπηρεσίας τηλεπικοινωνιών, τη χορήγηση αδειών, τη διασύνδεση και την διαλειτουργικότητα, τους κανόνες που εφαρμόζονται για την καθολική υπηρεσία καθώς και αυτούς που αφορούν την αριθμοδότηση και τις υπηρεσίες καταλόγου[semigr ]

4. επιμένει, κατά συνέπεια, στην αναγκαιότητα να διασφαλιστεί ότι τα κράτη μέλη δεν θα θεσπίσουν νέες εθνικές νομοθετικές διατάξεις, ιδίως όσον αφορά την αριθμοδότηση, την αναλυτική λογιστική καταχώρηση κοστολόγηση και τη χρηματοδότηση της καθολικής υπηρεσίας που καθιστούν δυσχερέστερη τη θέσπιση μελλοντικής κοινοτικής νομοθεσίας[semigr ]

5. υπενθυμίζει τον εκ των ων ουκ άνευ χαρακτήρα της διαφάνειας τόσο όσον αφορά τις προϋποθέσεις χορήγησης αδειών όσο και τους τρόπους χρησιμοποίησης του δικαιώματος διασύνδεσης από τους νέους φορείς εκμετάλλευσης των τηλεπικοινωνιακών δικτύων και υπηρεσιών[semigr ]

6. απορρίπτει κάθε παρέκκλιση από το άνοιγμα της αγοράς τηλεπικοινωνιών σε κάποιο δεδομένο κράτος μέλος που δεν θα δικαιολογείται ρητώς και με διαφάνεια από την υλοποίηση των αναγκαίων διαρθρωτικών προσαρμογών[semigr ]

7. τονίζει ότι το άνοιγμα των αγορών και οι ίσες συνθήκες ανταγωνισμού πρέπει να συνοδεύονται από απαιτήσεις έναντι όλων των φορέων εκμετάλλευσης για μια κοινωνική κατανομή των δαπανών και ίσο επίπεδο υπηρεσιών για τους πολίτες των διαφόρων περιοχών καθώς και για τις διάφορες κατηγορίες πολιτών.

8. θεωρεί, κατά συνέπεια, ότι στο σχέδιο οδηγίας της Επιτροπής θα πρέπει να γίνουν οι κάτωθι τροποποιήσεις:

(Τροποποίηση 1)

Αιτιολογική σκέψη 2

>Αρχικό κείμενο>

εκτιμώντας ότι κατόπιν των ευρέων διαβουλεύσεων στις οποίες προέβη η Επιτροπή κατά το 1992 σχετικά με την κατάσταση στον τομέα των τηλεπικοινωνιών(3), το Συμβούλιο ζήτησε ομόφωνα την απελευθέρωση όλων των δημόσιων υπηρεσιών φωνητικής τηλεφωνίας μέχρι την 1η Ιανουαρίου 1998, με τη θέσπιση πρόσθετων μεταβατικών περίοδων μέχρι πέντε ετών που θα επιτρέψουν στα κράτη μέλη με τα λιγότερα ανεπτυγμένα δίκτυα, και συγκεκριμένα στην Ισπανία, την Ιρλανδία, την Ελλάδα και την Πορτογαλία, να προβούν στις αναγκαίες προσαρμογές και ιδίως όσον αφορά τα

@ @ @ @ @ @ @ @ @ @

(3) Στη συνέχεια της ανακοίνωσης της Επιτροπής της 21ης Οκτωβρίου 1982 σχετικά με την «Έκθεση του 1992 για την κατάσταση του τομέα των υπηρεσιών στις τηλεπικοινωνίες (SEC(92)1048)

@ @ @ @ @ @ @ @ @ @

(1) EE C 263, 10.10.1995, σελ. 6

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

τιμολόγια. Επιπλέον, για τα πολύ μικρά δίκτυα θα πρέπει, σύμφωνα με το Συμβούλιο, να χορηγηθεί μια περίοδος προσαρμογής μέχρι δύο ετών, εφόσον αυτό είναι δικαιολογημένο(1). Το Συμβούλιο, εν συνεχεία, αναγνώρισε ομόφωνα ότι η παροχή τηλεπικοινωνιακής υποδομής θα πρέπει επίσης να έχει απελευθερωθεί μέχρι την 1η Ιανουαρίου 1998 με την ίδια μεταβατική περίοδο με εκείνη που έχει συμφωνηθεί για την απελευθέρωση της φωνητικής τηλεφωνίας(2). Επι πλέον, το Συμβούλιο θέσπισε τις βασικές κατευθυντήριες οδηγίες για το μελλοντικό ρυθμιστικό πλαίσιο(3)[semigr ]

>Αρχικό κείμενο>

(1) Ψήφισμα του Συμβουλίου της 22ας Ιουλίου 1993 σχετικά με την επανεξέταση της κατάστασης του τομέα των τηλεπικοινωνιών και την ανάγκη νέων εξελίξεων στην αγορά αυτή, ΕΕ C 213 της 06.08.1993, σελ. 1.

(2) Ψήφισμα του Συμβουλίου της 22ας Ιουλίου 1994 σχετικά με τις αρχές και το χρονοδιάγραμμα της απελευθέρωσης των υποδομών των τηλεπικοινωνιών, ΕΕ C 379 της 21.12.1994, σελ. 4.

(3) Ψήφισμα του Συμβουλίου της ... 1995 σχετικά με το μελλοντικό ρυθμιστικό πλαίσιο στον τομέα των τηλεπικοινωνιών, ΕΕ C ... της ..., σελ. ....

(Τροποποίηση 2)

Αιτιολογική σκέψη 4, πρώτο εδάφιο

>Αρχικό κείμενο>

εκτιμώντας ότι, ωστόσο, το 1990, η Επιτροπή χορήγησε μια προσωρινή εξαίρεση βάσει του άρθρου 90, παρ. 2, όσον αφορά τα αποκλειστικά και ειδικά δικαιώματα για την παροχή φωνητικής τηλεφωνίας, δεδομένου ότι οι χρηματοδοτικοί πόροι για την ανάπτυξη του δικτύου εξακολουθούν να προέρχονται κυρίως από τη λειτουργία των τηλεφωνικών υπηρεσιών και ότι το άνοιγμά τους στον ανταγωνισμό θα μπορούσε κατά την εποχή εκείνη να απειλήσει την οικονομική σταθερότητα των τηλεπικοινωνιακών οργανισμών και να δυσχεράνει το γενικότερης οικονομικής σημασίας έργο που τους έχει ανατεθεί και το οποίο συνίσταται στην παροχή και εκμετάλλευση ενός καθολικού δικτύου, δηλαδή ενός δικτύου που έχει γενική γεωγραφική κάλυψη και με το οποίο μπορεί να συνδεθεί όποιοσδήποτε φορέας παροχής υπηρεσιών ή χρήστης κατόπιν αιτήσεώς του μέσα σε εύλογο χρονικό διάστημα. Το Συμβούλιο αναγνώρισε στο μεταξύ ομόφωνα ότι υπάρχουν λιγότερο περιοριστικά μέσα από τη χορήγηση ειδικών ή αποκλειστικών δικαιωμάτων για την εκπλήρωση αυτού του γενικότερης οικονομικής σημασίας έργου[semigr ]

>Κείμενο μετά την ψηφοφορία στο ΕΚ>

εκτιμώντας ότι, ωστόσο, το 1990, η Επιτροπή χορήγησε μια προσωρινή εξαίρεση βάσει του άρθρου 90, παρ. 2, όσον αφορά τα αποκλειστικά και ειδικά δικαιώματα για την παροχή φωνητικής τηλεφωνίας, δεδομένου ότι οι χρηματοδοτικοί πόροι για την ανάπτυξη του δικτύου εξακολουθούν να προέρχονται κυρίως από τη λειτουργία των τηλεφωνικών υπηρεσιών και ότι το άνοιγμά τους στον ανταγωνισμό θα μπορούσε κατά την εποχή εκείνη να απειλήσει την οικονομική σταθερότητα των τηλεπικοινωνιακών οργανισμών και να δυσχεράνει το γενικότερης οικονομικής σημασίας έργο που τους έχει ανατεθεί και το οποίο συνίσταται στην παροχή και εκμετάλλευση ενός καθολικού δικτύου, δηλαδή ενός δικτύου που έχει γενική γεωγραφική κάλυψη και με το οποίο μπορεί να συνδεθεί όποιοσδήποτε φορέας παροχής υπηρεσιών ή χρήστης κατόπιν αιτήσεώς του μέσα σε εύλογο χρονικό διάστημα. Υπάρχουν ωστόσο λιγότερο περιοριστικά μέσα από τη χορήγηση ειδικών ή αποκλειστικών δικαιωμάτων για την εκπλήρωση αυτού του γενικότερης οικονομικής σημασίας έργου[semigr ]

(Τροποποίηση 3)

Αιτιολογική σκέψη 5

>Αρχικό κείμενο>

εκτιμώντας ότι, για τους λόγους αυτούς, και σύμφωνα με τα ψηφίσματα του Συμβουλίου της 22ας Ιουλίου 1993 και της 22ας Δεκεμβρίου 1994, δεν δικαιολογείται πλέον η διατήρηση της εξαίρεσης όσον αφορά τη φωνητική τηλεφωνία. Η εξαίρεση που χορηγήθηκε με την οδηγία 90/388/ΕΟΚ θα πρέπει να παύσει να ισχύει και να τροποποιηθούν ανάλογα οι οδηγίες και οι χρησιμοποιούμενοι ορισμοί. Προκειμένου να ολοκληρώσουν οι οργανισμοί τηλεπικοινωνιών την προπαρασκευή τους για την αντιμετώπιση του ανταγωνισμού και ιδιαίτερα να προβούν στην αναγκαία προσαρμογή των τιμολογίων τους, τα κράτη μέλη μπορούν να διατηρήσουν τα ισχύοντα ειδικά και αποκλειστικά δικαιώματα όσον αφορά την παροχή υπηρεσιών φωνητικής τηλεφωνίας μέχρι την 1η Ιανουαρίου 1988. Όπως ζητήθηκε στα ψηφίσματά του Συμβουλίου της 22ας Ιουλίου 1993 και της 22ας Δεκεμβρίου 1994, στα κράτη μέλη με τα λιγότερο ανεπτυγμένα δίκτυα και με πολύ μικρά δίκτυα θα χορηγηθεί, εφόσον το ζητήσουν, μια πρόσθετη μεταβατική περίοδος μέχρι πέντε ή και δύο ετών αντίστοιχα, προκειμένου να προβούν στις αναγκαίες διαρθρωτικές προσαρμογές. Τα κράτη μέλη που μπορούν να ζητήσουν την εξαίρεση είναι η Ισπανία, η Ιρλανδία, η Ελλάδα και η Πορτογαλία, όσον αφορά τα λιγότερα ανεπτυγμένα δίκτυα και το Λουξεμβούργο, όσον αφορά τα πολύ μικρά δίκτυα[semigr ]

>Κείμενο μετά την ψηφοφορία στο ΕΚ>

εκτιμώντας ότι, για τους λόγους αυτούς, δεν δικαιολογείται πλέον η διατήρηση της εξαίρεσης όσον αφορά τη φωνητική τηλεφωνία. Η εξαίρεση που χορηγήθηκε με την οδηγία 90/388/ΕΟΚ θα πρέπει να παύσει να ισχύει και να τροποποιηθούν ανάλογα οι οδηγίες και οι χρησιμοποιούμενοι ορισμοί. Προκειμένου να ολοκληρώσουν οι οργανισμοί τηλεπικοινωνιών την προπαρασκευή τους για την αντιμετώπιση του ανταγωνισμού και ιδιαίτερα να προβούν στην αναγκαία προσαρμογή των τιμολογίων τους, τα κράτη μέλη μπορούν να διατηρήσουν τα ισχύοντα ειδικά και αποκλειστικά δικαιώματα όσον αφορά την παροχή υπηρεσιών φωνητικής τηλεφωνίας μέχρι την 1η Ιανουαρίου 1988. Ότι τα κράτη μέλη με τα λιγότερο ανεπτυγμένα δίκτυα πρέπει να μπορούν να επωφελούνται από περιορισμένη χρονικώς παρέκκλιση, εφόσον αυτό δικαιολογείται από την ανάγκη να προβούν στις αναγκαίες διαρθρωτικές προσαρμογές και αυστηρά στον αναγκαίο βαθμό των προσαρμογών αυτών[semigr ]

(Τροποποίηση 4)

Αιτιολογική σκέψη 10

>Αρχικό κείμενο>

εκτιμώντας ότι οι φορείς παροχής υπηρεσιών φωνητικής τηλεφωνίας οι οποίοι έχουν αποκτήσει πρόσφατα άδεια θα είναι σε θέση να ανταγωνιστούν αποτελεσματικά με τους υφιστάμενους οργανισμούς τηλεπικοινωνιών μόνον εάν τους χορηγηθούν αρκετοί αριθμοί κλήσης για να διαθέσουν στους πελάτες τους. Επιπλέον, εφόσον οι αριθμοί κλήσης διατίθενται από τους σημερινούς οργανισμούς τηλεπικοινωνιών, είναι πιθανόν οι τελευταίοι να κρατούν οι ίδιοι τους καλύτερους αριθμούς και να μην δίνουν στους ανταγωνιστές τους αρκετούς αριθμούς ή να τους δίνουν αριθμούς που παρουσιάζουν λιγότερο ενδιαφέρον από εμπορική άποψη, για παράδειγμα λόγω των πολλών ψηφίων τους. Η διατήρηση αυτής της εξουσίας από τους οργανισμούς τηλεπικοινωνιών των κρατών μελών θα μπορούσε, ως εκ τούτου, να παρασύρει τους τελευταίους σε κατάχρησή της στην αγορά υπηρεσιών φωνητικής τηλεφωνίας και θα αποτελούσε παράβαση του άρθρου 90 σε συνδυασμό με το άρθρο 86 της Συνθήκης. Συνεπώς, η κατάρτιση και η διαχείριση του εθνικού σχεδίου αριθμοδότησης θα πρέπει να ανατεθεί σε ένα όργανο ανεξάρτητο από τον οργανισμό τηλεπικοινωνιών και θα πρέπει να θεσπιστεί, εφόσον είναι ανάγκη, μια διαδικασία για την κατανομή των αριθμών κλήσης, η οποία θα βασίζεται σε αντικειμενικά κριτήρια, θα είναι διαφανής και δεν θα συνεπάγεται διακρίσεις[semigr ]

>Κείμενο μετά την ψηφοφορία στο ΕΚ>

εκτιμώντας ότι οι φορείς παροχής υπηρεσιών φωνητικής τηλεφωνίας οι οποίοι έχουν αποκτήσει πρόσφατα άδεια θα είναι σε θέση να ανταγωνιστούν αποτελεσματικά με τους υφιστάμενους οργανισμούς τηλεπικοινωνιών μόνον εάν τους χορηγηθούν αρκετοί αριθμοί κλήσης για να διαθέσουν στους πελάτες τους και εάν οι πελάτες τους μπορούν εφόσον είναι αναγκαίο να διατηρήσουν τον αριθμό κλήσης ανεξαρτήτως του φορέα παροχής της υπηρεσίας, και όταν εν πάση περιπτώσει θα αποφευχθεί κάθε λύση της συνέχειας. Επιπλέον, εφόσον οι αριθμοί κλήσης διατίθενται από τους σημερινούς οργανισμούς τηλεπικοινωνιών, είναι πιθανόν οι τελευταίοι να κρατούν οι ίδιοι τους καλύτερους αριθμούς και να μην δίνουν στους ανταγωνιστές τους αρκετούς αριθμούς ή να τους δίνουν αριθμούς που παρουσιάζουν λιγότερο ενδιαφέρον από εμπορική άποψη, για παράδειγμα λόγω των πολλών ψηφίων τους. Η διατήρηση αυτής της εξουσίας από τους οργανισμούς τηλεπικοινωνιών των κρατών μελών θα μπορούσε, ως εκ τούτου, να παρασύρει τους τελευταίους σε κατάχρησή της στην αγορά υπηρεσιών φωνητικής τηλεφωνίας και θα αποτελούσε παράβαση του άρθρου 90 σε συνδυασμό με το άρθρο 86 της Συνθήκης. Συνεπώς, η κατάρτιση και η διαχείριση του εθνικού σχεδίου αριθμοδότησης θα πρέπει να ανατεθεί σε ένα όργανο ανεξάρτητο από τον οργανισμό τηλεπικοινωνιών και θα πρέπει να θεσπιστεί, εφόσον είναι ανάγκη, μια διαδικασία για την κατανομή των αριθμών κλήσης, η οποία θα βασίζεται σε αντικειμενικά κριτήρια, θα είναι διαφανής δεν θα συνεπάγεται διακρίσεις και δεν θα εμποδίζει ούτε θα αναιρεί τη δυνατότητα μεταφοράς των αριθμών κλήσης[semigr ]

(Τροποποίηση 5)

Αιτιολογική σκέψη 11, δεύτερο εδάφιο, έβδομη φράση

>Αρχικό κείμενο>

τα εν λόγω μέτρα προστασίας του ανταγωνισμού θα πρέπει, κατά πρώτον, να αφορούν την υποχρέωση των οργανισμών τηλεπικοινωνιών να δημοσιεύουν τους ενιαίους όρους και προϋποθέσεις για τη διασύνδεση με τη φωνητική τηλεφωνία τους και τα δίκτυα που υπάρχουν στη διάθεση του κοινού, μαζί με τα σχετικά τιμολόγια και τα σημεία πρόσβασης για τη διασύνδεση, το αργότερο έξι μήνες πριν από την ημερομηνία που θα πραγματοποιηθεί η απελευθέρωση των υπηρεσιών φωνητικής τηλεφωνίας και της παροχής χωρητικότητας μετάδοσης για τις τηλεπικοινωνίες. Αυτές οι προσφερόμενες υπηρεσίες θα πρέπει να είναι επαρκώς αδέσμευτες ώστε να επιτρέπουν στους νεοεισερχόμενους να αγοράζουν μόνο εκείνα τα στοιχεία από τα περιλαμβανόμενα στην προσφορά διασύνδεσης που έχουν πραγματικά ανάγκη. Επίσης, δεν πρέπει να γίνονται διακρίσεις με βάση την προέλευση των κλήσεων ή και των δικτύων[semigr ]

>Κείμενο μετά την ψηφοφορία στο ΕΚ>

τα εν λόγω μέτρα προστασίας του ανταγωνισμού θα πρέπει κατά πρώτον να αφορούν την υποχρέωση των οργανισμών τηλεπικοινωνιών να δημοσιεύουν τους ενιαίους όρους και προϋποθέσεις για τη διασύνδεση με τη φωνητική τηλεφωνία τους και τα δίκτυα που υπάρχουν στη διάθεση του κοινού, μαζί με τα σχετικά τιμολόγια και τα σημεία πρόσβασης για τη διασύνδεση, το αργότερο έξι μήνες πριν από την ημερομηνία που θα πραγματοποιηθεί η απελευθέρωση των υπηρεσιών φωνητικής τηλεφωνίας και της παροχής χωρητικότητας μετάδοσης για τις τηλεπικοινωνίες. Αυτές οι προσφερόμενες υπηρεσίες θα πρέπει να είναι επαρκώς αδέσμευτες ώστε να επιτρέπουν στους νεοεισερχόμενους να είναι βέβαιοι ότι τα εφαρμοζόμενα τιμολόγια απηχούν λογικά το πραγματικό κόστος της παροχής της υπηρεσίας διασύνδεσης και δεν περιλαμβάνουν άσχετα στοιχεία[semigr ] επίσης, δεν πρέπει να γίνονται διακρίσεις με βάση την προέλευση των κλήσεων ή και των δικτύων[semigr ]

(Τροποποίηση 6)

Αιτιολογική σκέψη 11, τρίτο εδάφιο

>Αρχικό κείμενο>

οι εν λόγω ενιαίοι όροι και προϋποθέσεις θα πρέπει να εξακολουθήσουν να ισχύουν για όσο χρονικό διάστημα απαιτείται για τη δημιουργία αποτελεσματικού ανταγωνισμού. Όπως προκύπτει από την υπάρχουσα εμπειρία, θεωρείται εύλογο ένα χρονικό διάστημα τουλάχιστον πέντε ετών από τον χρόνο κατάργησης των ειδικών ή αποκλειστικών δικαιωμάτων για την παροχή υπηρεσιών φωνητικής τηλεφωνίας[semigr ]

>Κείμενο μετά την ψηφοφορία στο ΕΚ>

Διαγράφεται

(Τροποποίηση 7)

Αιτιολογική σκέψη 12, πρώτο εδάφιο

>Αρχικό κείμενο>

εκτιμώντας επιπλέον ότι, για να είναι δυνατός ο έλεγχος της τήρησης των κανόνων ανταγωνισμού όσον αφορά τη διασύνδεση, το σύστημα κοστολόγησης που εφαρμόζεται για την παροχή υπηρεσιών φωνητικής τηλεφωνίας και δημοσίων τηλεπικοινωνιακών δικτύων θα πρέπει να προσδιορίζει σαφώς τα στοιχεία κόστους στα οποία βασίζεται η τιμολόγηση της διασύνδεσης και ιδιαίτερα για κάθε στοιχείο της προσφερόμενης διασύνδεσης τη βάση υπολογισμού του εν λόγω στοιχείου κόστους (άμεσο κόστος, οριακό κόστος ή αυτόνομο κόστος). Αυτή η κοστολόγηση θα επιτρέψει περαιτέρω να γίνεται ο κατάλληλος έλεγχος ώστε η επιβάρυνση που καταλογίζει ο οργανισμός τηλεπικοινωνιών για δικές του εργασίες να μην είναι μικρότερη από τη χαμηλότερη επιβάρυνση που προσφέρει στους ανταγωνιστές του, ακόμη και αν αυτό δικαιολογείται από αντικειμενικές διαφορές κόστους.

>Κείμενο μετά την ψηφοφορία στο ΕΚ>

εκτιμώντας επιπλέον ότι, για να είναι δυνατός ο έλεγχος της τήρησης των κανόνων ανταγωνισμού όσον αφορά τη διασύνδεση, το σύστημα κοστολόγησης που εφαρμόζεται για την παροχή υπηρεσιών φωνητικής τηλεφωνίας και δημοσίων τηλεπικοινωνιακών δικτύων θα πρέπει να προσδιορίζει σαφώς τα στοιχεία κόστους στα οποία βασίζεται η τιμολόγηση της διασύνδεσης και ιδιαίτερα για κάθε στοιχείο της προσφερόμενης διασύνδεσης τη βάση υπολογισμού του εν λόγω στοιχείου κόστους (ώστε να διασφαλισθεί ότι η κοστολόγηση δεν περιλαμβάνει άσχετα στοιχεία). Αυτή η κοστολόγηση θα επιτρέψει περαιτέρω να γίνεται ο κατάλληλος έλεγχος ώστε η επιβάρυνση που καταλογίζει ο οργανισμός τηλεπικοινωνιών για δικές του εργασίες να μην είναι μικρότερη από τη χαμηλότερη επιβάρυνση που προσφέρει στους ανταγωνιστές του, εκτός αν αυτό δικαιολογείται από αντικειμενικές διαφορές κόστους.

(Τροποποποίηση 8)

Αιτιολογική σκέψη 13

>Αρχικό κείμενο>

εκτιμώντας ότι η υποχρέωση δημοσίευσης ενιαίων τιμών και όρων διασύνδεσης δεν εμποδίζει τη διαπραγμάτευση ιδιαίτερων ή ειδικώς προσαρμοσμένων συμφωνιών για ένα συγκεκριμένο συνδυασμό ή χρήση μεμονωμένων εξαρτημάτων του τηλεφωνικού δικτύου δημόσιας μεταγωγής ή/και τη χορήγηση εκπτώσεων σε ορισμένους φορείς παροχής υπηρεσιών ή μεγάλους χρήστες, εφόσον είναι δικαιολογημένες[semigr ]

>Κείμενο μετά την ψηφοφορία στο ΕΚ>

εκτιμώντας ότι η υποχρέωση δημοσίευσης ενιαίων τιμών και όρων διασύνδεσης δεν εμποδίζει τη διαπραγμάτευση ιδιαίτερων ή ειδικώς προσαρμοσμένων συμφωνιών για ένα συγκεκριμένο συνδυασμό ή χρήση μεμονωμένων εξαρτημάτων του τηλεφωνικού δικτύου δημόσιας μεταγωγής ή/και τη χορήγηση εκπτώσεων σε ορισμένους φορείς παροχής υπηρεσιών ή μεγάλους χρήστες, εφόσον είναι δικαιολογημένες και δεν εισάγουν διακρίσεις[semigr ]

(Τροποποίηση 9)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι κάθε χειριστής πρέπει να είναι υπεύθυνος για τα τιμολόγια και για την κατεύθυνση της κυκλοφορίας των πελατών του στο σημείο διασύνδεσης της εκλογής τους.

(Τροποποίηση 10)

Αιτιολογική σκέψη 16, δεύτερο εδάφιο

>Αρχικό κείμενο>

Τα καθεστώτα χρηματοδότησης που επιβαρύνουν δυσανάλογα τις νεοεισερχόμενες στην αγορά επιχειρήσεις και που, ως εκ τούτου, ενισχύουν τη δεσπόζουσα θέση των οργανισμών τηλεπικοινωνιών θα αποτελούσαν παράβαση του άρθρου 90 σε συνδυασμό με το άρθρο 86 της συνθήκης. Ανεξάρτητα από το καθεστώς χρηματοδότησης που θα αποφασίσουν να εφαρμόσουν, τα κράτη μέλη θα πρέπει να μεριμνούν ώστε μόνον οι φορείς παροχής δημόσιων τηλεπικοινωνιακών υπηρεσιών και δικτύων να συνεισφέρουν στην παροχή ή/και τη χρηματοδότηση της καθολικής υπηρεσίας και η μέθοδος κατανομής μεταξύ τους να βασίζεται σε αντικειμενικά και χωρίς διακρίσεις κριτήρια και να είναι σύμφωνη με την αρχή της αναλογικότητας. Σύμφωνα με την αρχή αυτή, θα ήταν δικαιολογημένο να απαλλαγούν οι νεοεισερχόμενες επιχειρήσεις που δεν έχουν ακόμη εξασφαλίσει κάποια σημαντική παρουσία στην αγορά.

>Κείμενο μετά την ψηφοφορία στο ΕΚ>

Ανεξάρτητα από το καθεστώς χρηματοδότησης που θα αποφασίσουν να εφαρμόσουν, τα κράτη μέλη θα πρέπει να μεριμνούν ώστε όλοι οι φορείς παροχής δημόσιων τηλεπικοινωνιακών υπηρεσιών και δικτύων να συνεισφέρουν στην παροχή ή/και τη χρηματοδότηση της καθολικής υπηρεσίας και η μέθοδος κατανομής μεταξύ τους να βασίζεται σε αντικειμενικά και χωρίς διακρίσεις κριτήρια και να είναι σύμφωνη με την αρχή της αναλογικότητας.

(Τροποποίηση 11)

17η αιτιολογική σκέψη

>Αρχικό κείμενο>

Η τιμολογιακή διάρθρωση των υπηρεσιών φωνητικής τηλεφωνίας που παρέχουν οι οργανισμοί τηλεπικοινωνιών σε ορισμένα κράτη μέλη εξακολουθεί επί του παρόντος να μην ευθυγραμμίζεται με το κόστος. Οι υπηρεσίες όσον αφορά ορισμένες κατηγορίες κλήσεων παρέχονται με ζημία και επιδοτούνται σταυροειδώς από τα κέρδη που προέρχονται από άλλες κατηγορίες. Ωστόσο, η τεχνητή διατήρηση χαμηλών τιμών παρεμποδίζει τον ανταγωνισμό, δεδομένου ότι οι δυνάμει ανταγωνιστές δεν έχουν κίνητρα να εισέλθουν στο σχετικό τμήμα της αγοράς φωνητικής τηλεφωνίας, και είναι αντίθετη προς το άρθρο 86 της συνθήκης, εφόσον δεν δικαιολογείται βάσει του άρθρου 90 παράγραφος 2 όσον αφορά ορισμένους τελικούς χρήστες ή ομάδες χρηστών. Τα κράτη μέλη θα πρέπει να άρουν όλους τους αδικαιολόγητους περιορισμούς στην αναπροσαρμογή των τιμολογίων από τους οργανισμούς τηλεπικοινωνιών και ιδίως όσους εμποδίζουν την προσαρμογή των τελών που δεν προσδιορίζονται από τις δαπάνες και αυξάνουν το κόστος της παροχής καθολικής υπηρεσίας.

>Κείμενο μετά την ψηφοφορία στο ΕΚ>

Η τιμολογιακή διάρθρωση των υπηρεσιών φωνητικής τηλεφωνίας που παρέχουν οι οργανισμοί τηλεπικοινωνιών σε ορισμένα κράτη μέλη εξακολουθεί επί του παρόντος να μην ευθυγραμμίζεται με το κόστος. Οι υπηρεσίες όσον αφορά ορισμένες κατηγορίες κλήσεων παρέχονται με ζημία και επιδοτούνται σταυροειδώς από τα κέρδη που προέρχονται από άλλες κατηγορίες. Ωστόσο, η τεχνητή διατήρηση χαμηλών τιμών παρεμποδίζει τον ανταγωνισμό, δεδομένου ότι οι δυνάμει ανταγωνιστές δεν έχουν κίνητρα να εισέλθουν στο σχετικό τμήμα της αγοράς φωνητικής τηλεφωνίας, και είναι αντίθετη προς το άρθρο 86 της συνθήκης, εφόσον δεν δικαιολογείται βάσει του άρθρου 90 παράγραφος 2 όσον αφορά ορισμένους τελικούς χρήστες ή ομάδες χρηστών. Τα κράτη μέλη θα πρέπει να άρουν όλους τους αδικαιολόγητους περιορισμούς στην αναπροσαρμογή των τιμολογίων από τους οργανισμούς τηλεπικοινωνιών και ιδίως όσους εμποδίζουν την προσαρμογή των τελών που δεν προσδιορίζονται από τις δαπάνες και αυξάνουν το κόστος της παροχής καθολικής υπηρεσίας. Εν αναμονή αυτής της αναπροσαρμογής και, εφόσον αυτό δικαιολογείται, το μέρος των δαπανών που δεν καλύπτονται επαρκώς από την τιμολογιακή διάρθρωση πρέπει να αποτελέσει αντικείμενο ίσης κατανομής μεταξύ όλων των χρηστών.

(Τροποποίηση 12)

Αιτιολογική σκέψη 18, τελευταίο εδάφιο

>Αρχικό κείμενο>

Η Επιτροπή θα επανεξετάσει την κατάσταση που επικρατεί στα κράτη μέλη όπου εφαρμόζεται ένα σύστημα πρόσθετων επιβαρύνσεων, μετά πάροδο πέντε ετών από το πλήρες άνοιγμα της αγοράς στον ανταγωνισμό, για να βεβαιωθεί ότι αυτά τα συστήματα χρηματοδότησης δεν οδηγούν σε καταστάσεις που είναι ασυμβίβαστες με το κοινοτικό δίκαιο[semigr ]

>Κείμενο μετά την ψηφοφορία στο ΕΚ>

Η Επιτροπή θα επανεξετάσει την κατάσταση που επικρατεί στα κράτη μέλη όπου εφαρμόζεται ένα σύστημα πρόσθετων επιβαρύνσεων, για να βεβαιωθεί ότι αυτά τα συστήματα χρηματοδότησης δεν οδηγούν σε καταστάσεις που είναι ασυμβίβαστες με το κοινοτικό δίκαιο[semigr ]

(Τροποποίηση 13)

Αιτιολογική σκέψη 19, τρίτο εδάφιο

>Αρχικό κείμενο>

στις περιπτώσεις που η χορήγηση ανάλογων δικαιωμάτων διέλευσης στις νεοεισερχόμενες επιχειρήσεις είναι αντίθετη προς τις ουσιώδεις απαιτήσεις, τα κράτη μέλη θα πρέπει τουλάχιστον να εξασφαλίζουν, εφόσον είναι δυνατόν από τεχνική άποψη, την πρόσβαση των τελευταίων με εύλογους όρους, στους υφιστάμενους αγωγούς ή πυλώνες του οργανισμού τηλεπικοινωνιών, εφόσον αυτό είναι αναγκαίο για την εγκατάσταση των δικτύων τους. Εφόσον δεν ληφθούν τα σχετικά μέτρα, οι οργανισμοί τηλεπικοινωνιών θα οδηγηθούν σε περιορισμό της πρόσβασης των ανταγωνιστών τους σ' αυτές τις βασικές διευκολύνσεις και σε καταχρηστική εκμετάλλευση της δεσπόζουσας θέσης τους. Η παράλειψη λήψης των εν λόγω μέτρων θα ήταν, ως εκ τούτου, αντίθετη προς το άρθρο 90 σε συνδυασμό με το άρθρο 86.

>Κείμενο μετά την ψηφοφορία στο ΕΚ>

ότι σε πολλές περιπτώσεις, η χορήγηση ανάλογων δικαιωμάτων διέλευσης στις νεοεισερχόμενες επιχειρήσεις είναι αντίθετη προς ουσιώδεις απαιτήσεις, όσον αφορά την οικολογία ή την πολεοδομία, και ότι τα κράτη μέλη θα πρέπει να εγγυώνται στις εν λόγω επιχειρήσεις, εάν δεν διαθέτουν δική τους υποδομή, την πρόσβαση με εύλογους όρους στους υφιστάμενους αγωγούς ή πυλώνες του οργανισμού τηλεπικοινωνιών, σε όλες τις περιπτώσεις που αυτό είναι αναγκαίο για την εγκατάσταση των δικτύων τους. Εφόσον δεν ληφθούν τα σχετικά μέτρα, οι οργανισμοί τηλεπικοινωνιών θα οδηγηθούν σε περιορισμό της πρόσβασης των ανταγωνιστών τους σ' αυτές τις βασικές διευκολύνσεις και σε καταχρηστική εκμετάλλευση της δεσπόζουσας θέσης τους. Η παράλειψη λήψης των εν λόγω μέτρων θα ήταν, ως εκ τούτου, αντίθετη προς το άρθρο 90 σε συνδυασμό με το άρθρο 86.

(Τροποποίηση 14)

Αιτιολογική σκέψη 22, δεύτερο εδάφιο

>Αρχικό κείμενο>

προκειμένου να ληφθεί υπόψη η ιδιαιτερότητα της κατάστασης που επικρατεί στα κράτη μέλη με λιγότερο ανεπτυγμένα δίκτυα και στα κράτη μέλη με πολύ μικρά δίκτυα, η Επιτροπή θα χορηγήσει, εφόσον της ζητηθεί, πρόσθετες μεταβατικές περιόδους όπως εκτέθηκε ανωτέρω[semigr ]

>Κείμενο μετά την ψηφοφορία στο ΕΚ>

Διαγράφεται

(Τροποποίηση 15)

Αιτιολογική σκέψη 23

>Αρχικό κείμενο>

εκτιμώντας ότι η κατάργηση των αποκλειστικών και ειδικών δικαιωμάτων για την εγκατάσταση νέων τηλεπικοινωνιακών δικτύων θα είχε λιγότερες επιπτώσεις εάν τα κράτη μέλη δεν επέτρεπαν τη σύνδεση τερματικού εξοπλισμού με τα νέα αυτά δίκτυα. Εάν τα κράτη μέλη αποφασίσουν να επιβάλουν μια έγκριση τύπου για τον εν λόγω τερματικό εξοπλισμό θα πρέπει να κοινοποιήσουν στην Επιτροπή τις προδιαγραφές που θα θεσπιστούν σύμφωνα με την οδηγία 83/189/ΕΟΚ του Συμβουλίου. Στην περίπτωση αυτή, τα κράτη μέλη θα πρέπει να αναλάβουν τα αναγκαία μέτρα για να αποφευχθεί η καθυστέρηση της εισόδου επιχειρήσεων στην αγορά λόγω της καθυστερημένης υιοθέτησης των εν λόγω νέων προδιαγραφών. Όπως προβλέπεται στο άρθρο 3 της οδηγίας 88/301/ΕΟΚ, όσον αφορά τον εξοπλισμό που προορίζεται να συνδεθεί με τα υπάρχοντα δημόσια δίκτυα, τα κράτη μέλη δεν θα πρέπει να περιορίζουν τη σύνδεση του εν λόγω εξοπλισμού με τα νέα εγκεκριμένα δίκτυα, εκτός εάν μπορούν να αποδείξουν ότι ο εξοπλισμός δεν είναι σύμφωνος με τις ουσιώδεις απαιτήσεις που αναφέρονται στο άρθρο 4 της οδηγίας 91/263/ΕΟΚ[semigr ]

>Κείμενο μετά την ψηφοφορία στο ΕΚ>

εκτιμώντας ότι η κατάργηση των αποκλειστικών και ειδικών δικαιωμάτων για την εγκατάσταση νέων τηλεπικοινωνιακών δικτύων θα είχε λιγότερες επιπτώσεις εάν τα κράτη μέλη δεν επέτρεπαν τη σύνδεση τερματικού εξοπλισμού με τα νέα αυτά δίκτυα. Εάν τα κράτη μέλη αποφασίσουν να επιβάλουν μια έγκριση τύπου για τον εν λόγω τερματικό εξοπλισμό θα πρέπει να κοινοποιήσουν στην Επιτροπή τις προδιαγραφές που θα θεσπιστούν σύμφωνα με την οδηγία 83/189/ΕΟΚ του Συμβουλίου. Στην περίπτωση αυτή, τα κράτη μέλη θα πρέπει να αναλάβουν τα αναγκαία μέτρα για να αποφευχθεί η καθυστέρηση της εισόδου επιχειρήσεων στην αγορά λόγω της καθυστερημένης υιοθέτησης των εν λόγω νέων προδιαγραφών. Όπως προβλέπεται στο άρθρο 3 της οδηγίας 88/301/ΕΟΚ, όσον αφορά τον εξοπλισμό που προορίζεται να συνδεθεί με τα υπάρχοντα δημόσια δίκτυα, τα κράτη μέλη θα πρέπει να διασφαλίζουν τη διασύνδεση του εν λόγω εξοπλισμού και ιδίως να μην επιτρέπουν στους τηλεπικοινωνικούς οργανισμούς να περιορίζουν τη διασύνδεσή τους με τα νέα εγκεκριμένα δίκτυα, εκτός εάν μπορούν να αποδείξουν ότι ο εξοπλισμός δεν είναι σύμφωνος με τις ουσιώδεις απαιτήσεις που αναφέρονται στο άρθρο 4 της οδηγίας 91/263/ΕΟΚ[semigr ]

(Τροποποίηση 16)

Αιτιολογική σκέψη 25

>Αρχικό κείμενο>

εκτιμώντας ότι η καθιέρωση διαδικασιών σε εθνικό επίπεδο σχετικά με τη χορήγηση αδειών, τη διασύνδεση, την καθολική υπηρεσία, την αριθμοδότηση και τα δικαιώματα διέλευσης, δεν θίγει την εναρμόνιση των εν λόγω διαδικασιών με οδηγία του Ευρωπαϊκού Κοινοβουλίου και του Συμβουλίου, και ιδίως στα πλαίσια της παροχής ανοικτού δικτύου (ΟΝΡ),

>Κείμενο μετά την ψηφοφορία στο ΕΚ>

εκτιμώντας ότι η καθιέρωση διαδικασιών σε εθνικό επίπεδο σχετικά με τη χορήγηση αδειών, τη διασύνδεση, την καθολική υπηρεσία, την αριθμοδότηση και τα δικαιώματα διέλευσης δεν έχουν παρά προσωρινό χαρακτήρα εν αναμονή της εναρμόνισης των εν λόγω διαδικασιών με τα κατάλληλα νομοθετικά μέσα του Ευρωπαϊκού Κοινοβουλίου και του Συμβουλίου, και ιδίως στα πλαίσια της παροχής ανοικτού δικτύου (ΟΝΡ),

(Τροποποίηση 17)

ΑΡΘΡΟ 1, ΠΑΡΑΓΡΑΦΟΣ 2

(Άρθρο 2, παράγραφος 1, σημείο β) (οδηγία 90/388/ΕΟΚ)

>Αρχικό κείμενο>

(β) ειδικά δικαιώματα τα οποία περιορίζουν σε δύο ή περισσότερες τις επιχειρήσεις στις οποίες επιτρέπεται να παρέχουν τηλεπικοινωνιακές υπηρεσίες ή δίκτυα του είδους αυτού, βάσει κριτηρίων που δεν είναι αντικειμενικά και δεν βασίζονται στις αρχές της αναλογικότητας και της μη διακρίσεως[semigr ]

>Κείμενο μετά την ψηφοφορία στο ΕΚ>

(β) ειδικά δικαιώματα τα οποία περιορίζουν , εκτός από την περίπτωση ουσιωδών απαιτήσεων, σε δύο ή περισσότερες τις επιχειρήσεις στις οποίες επιτρέπεται να παρέχουν τηλεπικοινωνιακές υπηρεσίες ή δίκτυα του είδους αυτού, ή που στην περίπτωση ύπαρξης αυτών των ουσιωδών απαιτήσεων περιορίζουν τον αριθμό, ή τη φύση των εγκεκριμένων επιχειρήσεων με βάση κριτήρια που δεν είναι αντικειμενικά και δεν βασίζονται στις αρχές της αναλογικότητας και της μη διακρίσεως[semigr ]

(Τροποποίηση 18)

ΑΡΘΡΟ 1, ΠΑΡΑΓΡΑΦΟΣ 4

Άρθρο 3β, εδάφιο 3α (οδηγία 90/388/ΕΟΚ)

>Αρχικό κείμενο>

4. Στο άρθρο 3Β μετά την τρίτη παράγραφο προστίθεται η ακόλουθη παράγραφος:

«Τα κράτη μέλη εξασφαλίζουν τη διάθεση των κατάλληλων αριθμών κλήσεως για όλες τις τηλεπικοινωνιακές υπηρεσίες πριν από την 1η Ιουλίου 1997. Μεριμνούν ώστε οι αριθμοί κλήσεως να κατανέμονται αντικειμενικά, χωρίς διακρίσεις, αναλογικά και με διαφάνεια.»

>Κείμενο μετά την ψηφοφορία στο ΕΚ>

4. Στο άρθρο 3Β μετά την τρίτη παράγραφο προστίθεται η ακόλουθη παράγραφος:

«Τα κράτη μέλη εξασφαλίζουν τη διάθεση των κατάλληλων αριθμών κλήσεως για όλες τις τηλεπικοινωνιακές υπηρεσίες πριν από την 1η Ιουλίου 1997. Μεριμνούν ώστε οι αριθμοί κλήσεως να κατανέμονται αντικειμενικά, χωρίς διακρίσεις, αναλογικά και με διαφάνεια. Το σύστημα αριθμοδότησης θα πρέπει να διασφαλίζει ότι, όταν ένας συνδρομητής αλλάζει φορέα παροχής υπηρεσιών, θα παρέχονται πληροφορίες σχετικά με τον νέο αριθμό κλήσης του επί επαρκές χρονικό διάστημα προς τους επιθυμούντες να έρθουν σε επαφή μαζί του στον παλαιό αριθμό κλήσης και, αν το επιθυμεί, να μπορεί να διατηρεί τον ίδιο αριθμό κλήσης καταβάλλοντας εύλογη συνδρομή ως προς το κόστος που επιφέρει η διατήρηση του αριθμού κλήσεώς του."

(Τροποποίηση 19)

ΑΡΘΡΟ 1, ΠΑΡΑΓΡΑΦΟΣ 7

(Άρθρο 4α, παράγραφος 1 (οδηγία 90/388/ΕΟΚ)

>Αρχικό κείμενο>

Με την επιφύλαξη της μελλοντικής εναρμόνισης των συστημάτων διασύνδεσης στα πλαίσια της ΟΝΡ, τα κράτη μέλη μεριμνούν ώστε οι οργανισμοί τηλεπικοινωνιών να παρέχουν διασύνδεση με τις υπηρεσίες φωνητικής τηλεφωνίας τους και τα τηλεπικοινωνιακά δίκτυα μεταγωγής τους στις άλλες επιχειρήσεις στις οποίες έχει δοθεί άδεια για την παροχή των εν λόγω υπηρεσιών ή δικτύων, χωρίς διακρίσεις, αναλογικά και με διαφανείς όρους, όπως εκτίθενται στο παράρτημα, και με αντικειμενικά κριτήρια.

>Κείμενο μετά την ψηφοφορία στο ΕΚ>

Με την επιφύλαξη της μελλοντικής εναρμόνισης των συστημάτων διασύνδεσης στα πλαίσια της ΟΝΡ, τα κράτη μέλη μεριμνούν ώστε οι οργανισμοί τηλεπικοινωνιών να παρέχουν διασύνδεση με τις υπηρεσίες φωνητικής τηλεφωνίας τους και τα τηλεπικοινωνιακά δίκτυα μεταγωγής τους στις άλλες επιχειρήσεις στις οποίες έχει δοθεί άδεια για την παροχή των εν λόγω υπηρεσιών ή δικτύων, χωρίς διακρίσεις, αναλογικά και με διαφανείς όρους, όπως εκτίθενται στο παράρτημα, και με αντικειμενικά κριτήρια. Όλοι οι φορείς δημοσίων δικτύων τηλεπικοινωνιών που διαθέτουν τα ουσιώδη μέσα για τα οποία οι ανταγωνιστές δεν έχουν οικονομικές εναλλακτικές λύσεις πρέπει να επιτρέπουν ελεύθερη και χωρίς διακρίσεις πρόσβαση στα μέσα αυτά δημοσιοποιώντας τους όρους διασύνδεσης.

(Τροποποίηση 20)

ΑΡΘΡΟ 1, ΠΑΡΑΓΡΑΦΟΣ 7

Άρθρο 4α παράγραφος 5 (οδηγία 90/388/ΕΟΚ)

>Αρχικό κείμενο>

5. Τα μέτρα που προβλέπονται στο παρόν άρθρο εφαρμόζονται για διάστημα πέντε ετών από την ημερομηνία κατά 8την οποία έλαβε χώρα η κατάργηση των ειδικών και αποκλειστικών δικαιωμάτων που χορηγούνται στους οργανισμούς τηλεπικοινωνιών για την παροχή υπηρεσιών φωνητικής τηλεφωνίας. Η Επιτροπή, ωστόσο, θα επανεξετάσει το παρόν άρθρο, εάν το Ευρωπαϊκό Κοινοβούλιο και το Συμβούλιο εκδώσουν οδηγία εναρμόνισης των όρων διασύνδεσης πριν από το τέλος της χρονικής αυτής περιόδου.

>Κείμενο μετά την ψηφοφορία στο ΕΚ>

5. Τα μέτρα που προβλέπονται στο παρόν άρθρο εφαρμόζονται για διάστημα δύο ετών από την ημερομηνία κατά την οποία έλαβε χώρα η κατάργηση των ειδικών και αποκλειστικών δικαιωμάτων που χορηγούνται στους οργανισμούς τηλεπικοινωνιών για την παροχή υπηρεσιών φωνητικής τηλεφωνίας. Η Επιτροπή, ωστόσο, θα επανεξετάσει το παρόν άρθρο, εάν το Ευρωπαϊκό Κοινοβούλιο και το Συμβούλιο εκδώσουν οδηγία εναρμόνισης των όρων διασύνδεσης πριν από το τέλος της χρονικής αυτής περιόδου.

(Τροποποίηση 21)

ΑΡΘΡΟ 1, ΠΑΡΑΓΡΑΦΟΣ 7

Άρθρο 4γ, πρώτο εδάφιο, σημείο α) (οδηγία 90/388/ΕΟΚ)

>Αρχικό κείμενο>

α) εφαρμόζεται μόνο στις επιχειρήσεις που παρέχουν υπηρεσίες φωνητικής τηλεφωνίας ή δημόσια δίκτυα τηλεπικοινωνιών[semigr ]

>Κείμενο μετά την ψηφοφορία στο ΕΚ>

α) εφαρμόζεται σε όλες τις επιχειρήσεις που παρέχουν υπηρεσίες ή δίκτυα τηλεπικοινωνιών[semigr ]

(Τροποποίηση 22)

ΑΡΘΡΟ 1, ΠΑΡΑΓΡΑΦΟΣ 7

Άρθρο 4γ, τρίτο εδάφιο (οδηγία 90/388/ΕΟΚ)

>Αρχικό κείμενο>

Τα κράτη μέλη επιτρέπουν στους οργανισμούς τηλεπικοινωνιών τους να προσαρμόσουν τα τιμολόγιά τους και ιδίως τα τέλη που δεν καθορίζονται από τις σχετικές δαπάνες και που αυξάνουν το κόστος παροχής της καθολικής υπηρεσίας.

>Κείμενο μετά την ψηφοφορία στο ΕΚ>

Τα κράτη μέλη επιτρέπουν στους οργανισμούς τηλεπικοινωνιών τους να καθορίζουν τα τιμολόγια σε σχέση με τις συνθήκες που επικρατούν στην αγορά, ιδίως προκειμένου να προσεγγίσουν σε μια διάρθρωση τιμολογίων που θα βασίζεται στο πραγματικό κόστος.

(Τροποποίηση 23)

ΑΡΘΡΟ 1, ΠΑΡΑΓΡΑΦΟΣ 7

Άρθρο 4ε (οδηγία 90/388/ΕΟΚ)

>Αρχικό κείμενο>

Όσον αφορά τις απαιτήσεις που προβλέπονται στο άρθρο 2, παρ. 3 και στα άρθρα 3 και 4Α παράγραφοι 1 έως 3, χορηγείται μια πρόσθετη προθεσμία εφαρμογής μέχρι πέντε ετών στα κράτη μέλη με τα λιγότερο ανεπτυγμένα δίκτυα, εφόσον το ζητήσουν, και μια πρόσθετη προθεσμία εφαρμογής μέχρι δύο ετών στα κράτη μέλη με πολύ μικρά δίκτυα, εφόσον το ζητήσουν, προκειμένου να προβούν στις αναγκαίες διαρθρωτικές προσαρμογές.

>Κείμενο μετά την ψηφοφορία στο ΕΚ>

Τα κράτη μέλη που διαθέτουν λιγότερο ανεπτυγμένα δίκτυα μπορούν να ζητήσουν πρόσθετη προθεσμία μέχρι πέντε ετών για την υλοποίηση όλων ή μέρους των απαιτήσεων που προβλέπονται στο άρθρο 2, παρ. 3 και στα άρθρα 3 και 4Α παράγραφοι 1 έως 3, της οδηγίας αυτής, όταν αυτό δικαιολογείται από την ανάγκη πραγματοποίησης διαρθρωτικών προσαρμογών. Οι αιτήσεις θα πρέπει να συνοδεύονται με λεπτομερή περιγραφή των προβλεπομένων προσαρμογών, καθώς και με ακριβή εκτίμηση του προβλεπομένου χρονοδιαγράμματος για την υλοποίησή τους. Κοινοποιούνται σε κάθε ενδιαφερόμενο κατόπιν αιτήσεώς του.

>Κείμενο μετά την ψηφοφορία στο ΕΚ>

Η Επιτροπή αξιολογεί τις αιτήσεις αυτές και λαμβάνει απόφαση δεόντως αιτιολογημένη εντός τριών μηνών κατ' αρχάς, όσον αφορά τον χρόνο και τη μέγιστη διάρκεια της χορηγούμενης προθεσμίας.

(Τροποποίηση 24)

ΑΡΘΡΟ 3, ΠΑΡΑΓΡΑΦΟΣ 2

>Αρχικό κείμενο>

Όσον αφορά τα προβλεπόμενα στην παράγραφο 1 του παρόντος άρθρου, στα κράτη μέλη με λιγότερα ανεπτυγμένα δίκτυα χορηγείται, εφόσον το ζητήσουν, μια πρόσθετη προθεσμία εφαρμογής μέχρι πέντε ετών και στα κράτη μέλη με πολύ μικρά δίκτυα χορηγείται, εφόσον το ζητήσουν, μια πρόσθετη προθεσμία εφαρμογής μέχρι δύο ετών, προκειμένου να προβούν στις αναγκαίες διαρθρωτικές προσαρμογές.

>Κείμενο μετά την ψηφοφορία στο ΕΚ>

Τα κράτη μέλη με λιγότερο ανεπτυγμένα δίκτυα μπορούν να ζητήσουν πρόσθετη προθεσμία εφαρμογής μέχρι πέντε ετών για την υλοποίηση όλων ή μέρους των απαιτήσεων που προβλέπονται στην παράγραφο 1 του παρόντος άρθρου, όταν αυτό δικαιολογείται από την ανάγκη πραγματοποίησης διαρθρωτικών προσαρμογών. Οι αιτήσεις πρέπει να περιλαμβάνουν λεπτομερή περιγραφή των προβλεπομένων προσαρμογών, καθώς και ακριβή εκτίμηση του προβλεπόμενου χρονοδιαγράμματος για την υλοποίησή τους. Κοινοποιούνται σε κάθε ενδιαφερόμενο κατόπιν αιτήσεώς του.

>Κείμενο μετά την ψηφοφορία στο ΕΚ>

Η Επιτροπή αξιολογεί τις αιτήσεις αυτές και λαμβάνει απόφαση δεόντως αιτιολογημένη εντός τριών μηνών κατ' αρχήν, όσον αφορά τον χρόνο και τη μέγιστη διάρκεια της χορηγούμενης πρόσθετης προθεσμίας.

(Τροποποίηση 25)

ΑΡΘΡΟ 4

>Αρχικό κείμενο>

Εφόσον τα κράτη μέλη αποφασίσουν να υιοθετήσουν προδιαγραφές έγκρισης τύπου για τον τερματικό εξοπλισμό ο οποίος θα συνδεθεί με τα νέα δημόσια δίκτυα τηλεπικοινωνιών σύμφωνα με την παρούσα οδηγία, κοινοποιούν τα σχέδια των προδιαγραφών αυτών στην Επιτροπή σύμφωνα με την οδηγία 83/189/ΕΟΚ.

>Κείμενο μετά την ψηφοφορία στο ΕΚ>

Τα κράτη μέλη δεν μπορούν να υιοθετήσουν προδιαγραφές έγκρισης τύπου για τον τερματικό εξοπλισμό ο οποίος θα συνδεθεί με τα νέα δημόσια δίκτυα τηλεπικοινωνιών σύμφωνα με την παρούσα οδηγία παρά μόνο βάσει των ουσιωδών απαιτήσεων που ορίζει το άρθρο 4 της οδηγίας 91/263/ΕΟΚ. Αυτά, κοινοποιούν τα σχέδια των προδιαγραφών αυτών στην Επιτροπή σύμφωνα με την οδηγία 83/189/ΕΟΚ.

>Αρχικό κείμενο>

Ελλείψει των εν λόγω προδιαγραφών, τα κράτη μέλη δεν αρνούνται τη σύνδεση του τερματικού εξοπλισμού με τα εν λόγω νέα δημόσια δίκτυα, ούτε και τη θέση του σε λειτουργία, εκτός από τις περιπτώσεις στις οποίες αποδεικνύεται ότι ο τερματικός αυτός εξοπλισμός δεν είναι σύμφωνος με μια από τις ουσιώδεις απαιτήσεις βάσει του άρθρου 4 της οδηγίας 91/263/ΕΟΚ.

>Κείμενο μετά την ψηφοφορία στο ΕΚ>

Ελλείψει των εν λόγω προδιαγραφών, τα κράτη μέλη διασφαλίζουν το δικαίωμα σύνδεσης του τερματικού εξοπλισμού με τα εν λόγω νέα δημόσια δίκτυα, καθώς και τη θέση του σε λειτουργία, εκτός από τις περιπτώσεις στις οποίες αποδεικνύεται ότι ο τερματικός αυτός εξοπλισμός δεν είναι σύμφωνος με μια από τις ουσιώδεις απαιτήσεις βάσει του άρθρου 4 της οδηγίας 91/263/ΕΟΚ.

9. εγκρίνει, με την επιφύλαξη των τροποποιήσεων που επέφερε το Κοινοβούλιο, το σχέδιο οδηγίας της Επιτροπής[semigr ]

10. καλεί την Επιτροπή, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει επ' αυτού[semigr ]

11. αναθέτει στον Πρόεδρό του να διαβιβάσει την παρούσα γνωμοδότηση στην Επιτροπή και το Συμβούλιο.